Page:Scotland's skaith, or, The history o' Will & Jean (1).pdf/7

 In a Howm wha's bonny burnie Whimperin row'd its chryſtal flood, Near the road whar trav'llers turn aye, Neat and bield a Cot-houſe ſtood.

White the wa's wi' roof new theecket, Window broads, juſt painted red; Lown 'mang trees and braes it rekit, Haflins ſeen and haflins hid.

Up the gavel end thick ſpreading Crap the claſping Ivy green, Back owre firs the high craigs cleading Rais'd a'round a cozey ſcreen.

Down below a flow'ry meadow Joined the burnies winding line; Here it was, that the widow This ſam day, ſet up her ſign.

Brattling down the brae and near its Bottom, Will firſt marvelin ſees PORTER, ALE and BRITISH SPIRITS Painted bright between twa trees.